**Kivonat az Egészségügyi Szakmai Bizottság 2016. december 14-i nyilvános ülésének jegyzőkönyvéből**

Az Egészségügyi Szakmai Bizottság 10 igen szavazattal, ellenszavazat és tartózkodás nélkül az alábbi határozatot hozta:

**69/2016. (XII.14.) ESzB. sz. határozat**

1. Az Egészségügyi Szakmai Bizottság Szombathely Megyei Jogú Város vonatkozásában megtárgyalta az önkormányzati védőoltási program folytatásáról szóló előterjesztést, és az első évben az óvodáskorúak, majd évenként egy korosztály bárányhimlő elleni védőoltási programjának bevezetését támogatja Szombathely Megyei Jogú Városban.
2. Az Egészségügyi Szakmai Bizottság felkéri a polgármestert, hogy a bárányhimlő védőoltás önkormányzati oltási programként történő bevezetésére vonatkozó részletes javaslatát terjessze az Egészségügyi Szakmai Bizottság következő havi ülésére.

**Felelősök:** Dr. Puskás Tivadar polgármester

 Dr. Kecskés László, az Egészségügyi Szakmai Bizottság elnöke

 (a végrehajtás előkészítéséért:

 dr. Bencsics Enikő, az Egészségügyi és Közszolgálati Osztály vezetője)

**Határidő:** azonnal (az 1. pont vonatkozásában)

Az Egészségügyi Szakmai Bizottság soron következő ülése (2. pont vonatkozásában)

A kivonat hiteléül:

 (: Halászné Dr. Józsa Erika:)